ক্ষণে ক্ষণে রূপ বদলানো ভাল নয় ঠিকই কিন্তু নির্দিষ্ট সময় পরে পরে, সময়ের প্রয়োজনে সবাইকেই বদলাতে হয়। ১০টা বছর কম কথা নয়। অনেক মাইলস্টোন পেরিয়ে যাত্রা, কিছু ভাল, কিছু মন্দ, সব ধরনের অভিজ্ঞতা নিয়েই এই জার্নি। 

এই বিষয়ে অন্যান্য খবর

কান্নায় ভেঙে পড়লেন তিয়াসা, প্রেমদিবসে স্বামীর উপহার পেয়ে
সোশ্যাল ড্রামাই দর্শক টানছে বেশি, রইল এই সপ্তাহের সেরা দশের রেটিং 


কিন্তু অভিজ্ঞতা যেমনই হোক না কেন, বাংলার টেলিদর্শকের কাছে স্টার জলসা একটি প্রিয় চ্যানেল। তাঁরা যেমন সমালোচনা করেন, প্রশংসাও করেন, ধারাবাহিকের বিষয়বস্তু ও মান নিয়ে যেমন প্রশ্ন তোলেন, তেমনই আবার ভাল লাগলে মন খুলে তা জানাতেও ভোলেন না। 

ছবি সৌজন্য: স্টার জলসা
১০ বছরে বহু জনপ্রিয় ধারাবাহিক উপহার দিয়েছে স্টার জলসা, পাশাপাশি বহু তারকারও জন্ম হয়েছে এই প্ল্যাটফর্মে। এই সবকিছুই আর একবার ফিরে দেখা, মনে করার অনুষ্ঠান ছিল  ‘জলসা দশে দশ’। রবিবার  ১৭  ফেব্রুয়ারি এই অনুষ্ঠানের সম্প্রচার ছিল জমজমাট। সেদিনের তারকা, এদিনের তারকারা মিলেমিশে উদ্‌যাপন করলেন। 
পাশাপাশি সামনে এল স্টার জলসা-র নতুন রূপ, নতুন চ্যানেল লোগো। আগের চেয়ে এই নতুন লোগোটি নিঃসন্দেহে অনেক বেশি রঙিন এবং উদ্দীপক। আশা করা যায় বাংলা টেলিজগতে চ্য়ানেলের আগামী দশ বছর এমনই উজ্জ্বল হবে। নীচে দেখে নিতে পারেন নতুন লোগোটি লিঙ্কে ক্লিক করে—